Държавен вестник, бр. 57, 2012 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  57
(3) С цел постигането на по-тясно сътрудни­
чество при изпълнението на това споразумение 
компетентните органи могат да провеждат 
консултации по молба на единия от тях.
(4) С цел постигане и поддържане на 
сходни стандарти за сигурност компетентните 
органи при молба ще си предоставят взаимно 
информация относно стандартите за сигур­
ност, процедурите и практиките за защита на 
класифицираната информация, прилагани от 
съответната страна.
(5) Компетентните органи могат да подписват 
документи в изпълнение на това споразумение.
Член 6
Предаване на класифицирана информация
(1) По правило класифицирана информация 
се предава чрез използването на дипломатически 
или военни куриери или чрез други средства, 
отговарящи на изискванията на националното 
законодателство на страните. Страната полу­
чател потвърждава писмено получаването на 
класифицираната информация.
(2) Класифицирана информация може да се 
предава чрез защитени телекомуникационни 
системи, мрежи или други електромагнитни 
средства, одобрени от компетентните органи и 
разполагащи със сертификат, издаден съгласно 
националното законодателство на съответната 
страна.
(3) Други одобрени средства за предаване 
на класифицирана информация могат да се 
използват само по взаимна договореност между 
компетентните органи.
(4) В случай че трябва да се предаде голяма 
пратка, съдържаща класифицирана информация, 
компетентните органи взаимно се договарят 
и определят средствата за транспортирането, 
маршрута и другите мерки за сигурност.
Член 7
Превод, размножаване, унищожаване
(1) Всички преводи на класифицирана инфор­
мация се извършват от лица, които притежават 
подходящо разрешение за достъп. Тези преводи 
носят еквивалентни грифове за сигурност.
(2) При размножаване на класифицирана 
информация грифът за сигурност на оригинала 
също трябва да бъде размножен или отбелязан 
на всяко копие. Тази размножена информация 
трябва да бъде поставена под същия контрол 
като оригиналната информация. Броят на копи­
ята трябва да бъде ограничен до необходимия 
брой за официални цели.
(3) Класифицираната информация се унищо­
жава по такъв начин, че да не може да бъде 
възстановена изцяло или отчасти.
(4) Страната източник може изрично да 
забрани размножаването, видоизменянето или 
унищожаването на класифицирана информация 
чрез отбелязване върху съответния носител на 
класифицирана информация или последващо 
писмено уведомление. Ако унищожаването на 
класифицирана информация е забранено, същата 
се връща на страната източник.
(5) В случай на ситуация, при която е не­
възможно да се защитава и връща обратно 
класифицираната информация, създадена или 
предадена по това споразумение, тя се унищо­
жава незабавно. Страната получател уведомява 
във възможно най-кратки срокове компетентния 
орган на страната източник за унищожаването.
Член 8 
Класифицирани договори
(1) Класифицирани договори се сключват 
и изпълняват в съответствие с националното 
законодателство на всяка от страните. При 
поискване компетентният орган на всяка от 
страните предоставя информация за това, дали 
предложеният контрагент има издадено наци­
онално разрешение за достъп/удостоверение 
за сигурност, съответно на изискваното ниво 
на класификация за сигурност на информа­
цията. Ако предложеният контрагент не при­
тежава разрешение за достъп/удостоверение 
за сигурност, компетентният орган на всяка 
страна може да поиска контрагентът да бъде 
проучен за издаване на разрешение за достъп/
удостоверение за сигурност.
(2) Неразделна част от всеки класифициран 
договор или договор с подизпълнител е анексът 
по сигурността. В този анекс контрагентът на 
страната  източник уточнява коя класифицирана 
информация ще бъде предоставена или създа­
дена от страната получател и кое съответно 
ниво на класификация за сигурност е било 
определено на тази информация.
(3) Задължението на контрагента да защи­
тава класифицираната информация във всички 
случаи се отнася най-малко до следното:
а) задължение на контрагента да разкрива 
класифицирана информация само на лице, 
което предварително е било проучено във 
връзка със съответните действия по договора, 
при спазване на принципа „необходимост да 
се знае“, и което е наето или ангажирано при 
изпълнението на договора;
б) средствата, които ще бъдат използвани 
за пренасяне на класифицираната информация;
в) процедурите и механизмите за инфор­
миране относно промените, които могат да 
възникнат във връзка с класифицираната ин­
формация поради изменение на нейното ниво 
на класификация за сигурност или отпадане на 
необходимостта от по-нататъшната є защита;
г) процедурите за одобряване на посеще­
нията, достъпа или проверки от служители на 
една от договарящите страни до съоръженията 
на другата страна, свързани с договора;
д) задължение да бъде уведомен компе­
тентният орган на контрагента за осъществен